Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: Megállapították továbbá, hogy az exhumálásokat nem tervszerűtlenül végzik, hiszen a Magyar—Orosz Hadisíregyezmény, melyet 1995. március 6-án a kormányok Moszkvában megkötöttek, részletesen rendezte a kérdést. A végrehajtásért felelős szervnek pedig a 2158/1996. (VI. 25.) Korm. határozat 4. pontja a Honvédelmi Minisztériumot jelölte ki.
Paragraph Index: 545

1997. január 28-án az Országos Rendőr-főkapitányság Kriminalisztikai Azonosító Szolgálata a IV. Kerületi Rendőrkapitányággal közölte, hogy a keresett személy nyilvántartásukban nem szerepel, de ígéretet tettek arra, hogy folyamatosan figyelemmel kísérik az ügyet, és az esetleges azonosítás lehetőségéről tájékoztatják őket. A Budapesti Rendőr-főkapitányság vezetője által elrendelt vizsgálat ellenben megállapította, hogy ez nem történt meg. Az Országos Rendőr-főkapitányság Bűnmegelőzési Szakmai Irányító Osztálya 1997. április 14-én a IV. Kerületi Rendőrkapitányság részére további feladatokat határozott meg az eltűnt személy tartózkodási helyének megállapítása céljából. Az ügy előadójának 1997 áprilisában készített feljegyzése szerint az eltűnt személyt ismételten ellenőrizte a név nélküli (N. N.) holttestek nyilvántartásában. 1998 júniusában az eltűnt édesanyjának kezdeményezésére az Országos Rendőr-főkapitányság Bűnüldözési Osztálya az addig keletkezett államigazgatási eljárás iratait felülvizsgálat céljából bekérte. Végrehajtották az N. N. holttest 2000/88/II. szám nyilvántartásban való tényleges ellenőrzést, melynek eredményeként megállapították, hogy az eltűnt személy azonos a Dunaszentbenedeknél 1997. április 8-án a Dunából partra került N. N. holttesttel. A BRFK vezetője által elrendelt vizsgálat során megállapítást nyert, hogy az azonosítás elhúzódása az ügy előadójának nem kellő alapossággal végzett munkája, továbbá a hiányosan rögzített személyleírásra vezethető vissza. Ugyanakkor kétségtelen, hogy az eltűnéskor viselt jellegzetes ruházat az N. N. holttestekkel való egyeztetéskor kellő alapul szolgálhatott volna. A Budapesti Rendőr-főkapitányság vezetője a vizsgálat ideje alatt utasította a Budapesti IV. Kerületi Rendőrkapitányság vezetőjét, hogy az irányítása alatt álló állomány a jövőben nagyobb szakszerűséggel és gondossággal végezze az ilyen irányú feladatait. Megállapította, hogy a mulasztást elkövető személy fegyelmi felelősségre vonására elévülés miatt nincs lehetőség. Az állampolgári jogok országgyűlési biztosának általános helyettese megállapította, hogy a Budapesti IV. Kerületi Rendőrkapitányság az eltűnt személy felkutatása érdekében folytatott államigazgatási eljárás során mulasztásával az Alkotmány 54. § (1) bekezdése szerinti emberi méltósághoz való alkotmányos jogból fakadó kegyeleti joggal összefüggésben visszásságot okozott, aminek a jövőbeni elkerülése érdekében a budapesti rendőrfőkapitány időközben intézkedett, ezért az állampolgári jogok országgyűlési biztosának általános helyettese ajánlást nem tett. OBH 7284/1998. I. A gondozottak, hozzátartozóik, valamint az intézmény dolgozóinak törvényes érdekeire is figyelemmel, az Alkotmány 2. §

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes